CELEX: 32008R0180
Language: ro
Date: 2008-02-28 00:00:00
Title: Regulamentul (CE) nr. 180/2008 al Comisiei din 28 februarie 2008 cu privire la Laboratorul comunitar de referință pentru boli ale ecvideelor altele decât pesta cabalină africană și de modificare a anexei VII la Regulamentul (CE) nr. 882/2004 al Parlamentului European și al Consiliului

29.2.2008   
            
            
               RO
            
            
               Jurnalul Oficial al Uniunii Europene
            
            
               L 56/4
            
         
      REGULAMENTUL (CE) NR. 180/2008 AL COMISIEI
   
   din 28 februarie 2008
   cu privire la Laboratorul comunitar de referință pentru boli ale ecvideelor altele decât pesta cabalină africană și de modificare a anexei VII la Regulamentul (CE) nr. 882/2004 al Parlamentului European și al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee provenind din țări terțe (1), în special articolul 19 punctul (iv),
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2), în special articolul 32 alineatul (5),
   întrucât:
   
               (1)
            
            
               Directiva 90/426/CEE stabilește condițiile de sănătate animală pentru circulația între statele membre și importul în Comunitate din țări terțe de ecvidee vii.
            
         
               (2)
            
            
               În conformitate cu articolul 19 punctul (iv) din Directiva 90/426/CEE, Comisia poate desemna un laborator comunitar de referință pentru una sau mai multe boli ale ecvideelor enumerate în anexa A la directiva menționată. Mai mult, aceasta stabilește funcțiile, sarcinile și procedurile cu privire la colaborarea cu laboratoarele responsabile cu diagnosticarea bolilor infecțioase ale ecvideelor din statele membre care vor fi prevăzute de către Comisie.
            
         
               (3)
            
            
               După finalizarea unei proceduri de selecție, laboratorul câștigător, Agence Française de Sécurité Sanitaire des Aliments (AFSSA), având laboratoarele de cercetare pentru patologie animală și zoonoze la Maisons-Alfort și pentru patologie și boli ale ecvideelor altele decât pesta cabalină africană la Dozulé, Franța, ar trebui să fie desemnat drept Laboratorul comunitar de referință pentru boli ale ecvideelor altele decât pesta cabalină africană, pe o perioadă de cinci ani începând de la 1 iulie 2008.
            
         
               (4)
            
            
               Regulamentul (CE) nr. 882/2004 prevede sarcinile generale ale laboratoarelor comunitare de referință pentru produsele alimentare, hrana pentru animale și sănătatea animală, obligațiile lor și dispozițiile care le sunt aplicabile. Laboratoarele comunitare de referință pentru sănătatea animală și animale vii sunt enumerate în capitolul II din anexa VII la regulamentul menționat. Laboratoarele comunitare de referință desemnate pentru boli ale ecvideelor altele decât pesta cabalină africană ar trebui incluse în lista respectivă.
            
         
               (5)
            
            
               Prin urmare, Regulamentul (CE) nr. 882/2004 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt în conformitate cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   (1)   Agence Française de Sécurité Sanitaire des Aliments (AFSSA) având laboratoarele de cercetare pentru patologie animală și zoonoze și pentru patologie și boli ale ecvideelor în Franța este desemnată prin prezentul ca Laborator comunitar de referință pentru boli ale ecvideelor altele decât pesta cabalină africană începând cu data de 1 iulie 2008 și până la 30 iunie 2013.
   (2)   Funcțiile, obiectivele și procedurile privind colaborarea cu laboratoarele responsabile cu diagnosticarea bolilor infecțioase ale ecvideelor în statele membre ale Laboratorului comunitar de referință menționat în primul paragraf sunt prevăzute în anexa la prezentul regulament.
   Articolul 2
   În capitolul II din anexa VII la Regulamentul (CE) nr. 882/2004 se adaugă punctul 14 după cum urmează:
   
      
                  „14.
               
               
                  Laboratorul comunitar de referință pentru boli ale ecvideelor altele decât pesta cabalină africană
                  
                              AFSSA – Laboratoire d’études et de recherches en pathologie animale et zoonoses/Laboratoire d’études et de recherche en pathologie équine
                           
                        
                              F-94700 Maisons-Alfort
                           
                        
                              Franța.”
                           
                        
            
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 februarie 2008.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 42. Directivă modificată ultima dată prin Directiva 2006/104/CE (JO L 363, 20.12.2006, p. 352).
   
      (2)  JO L 165, 30.4.2004, p. 1. Regulament modificat ultima dată prin Regulamentul (CE) nr. 1791/2006 al Consiliului (JO L 363, 20.12.2006, p. 1).
   
      ANEXĂ
      Funcții, sarcini și proceduri ale laboratorului comunitar de referință pentru boli ale ecvideelor altele decât pesta cabalină africană privind colaborarea cu laboratoarele reponsabile cu diagnosticarea bolilor infecțioase ale ecvideelor în statele membre
      Fără să aducă atingere funcțiilor și atribuțiilor generale ale laboratoarelor comunitare de referință din sectorul sănătății animale, în conformitate cu articolul 32 alineatul (2) din Regulamentul (CE) nr. 882/2004, Laboratorul comunitar de referință (LCR) pentru boli ale ecvideelor altele decât pesta cabalină africană va avea următoarele sarcini și funcții:
      
                  1.
               
               
                  LCR asigură legătura dintre laboratoarele naționale/centrale pentru boli ale ecvideelor din statele membre sau cu sucursalele laboratoarelor de diagnosticare în domeniul agenților patogeni individuali sau al grupurilor de agenți patogeni responsabile cu bolile ecvideelor enumerate în anexa A la Directiva 90/426/CEE și menționate în capitolul II secțiunea A din anexa D la Directiva 92/65/CEE, cu excepția pestei cabaline africane, după caz, după cum urmează:
                  
                              (a)
                           
                           
                              ocupând primul plan în industria ecvină, în strânsă legătură cu structurile relevante pentru caii de rasă și de concurs, în vederea:
                              
                                          (i)
                                       
                                       
                                          asigurării unei alerte din timp, evaluării și, după caz, anticipării riscului implicat de bolile emergente și anumitor situații epidemiologice;
                                       
                                    
                                          (ii)
                                       
                                       
                                          supravegherii globale și regionale a situației epidemiologice, primind cu regularitate eșantioane de pe teren provenind din statele membre și din țări terțe care au legături de natură geografică sau comercială cu Uniunea Europeană în domeniul schimburilor de ecvidee sau de produse derivate de la aceste animale;
                                       
                                    
                        
                              (b)
                           
                           
                              realizând tipajul și caracterizarea antigenică și genomică a agenților patogeni, în cazurile în care este relevant și necesar, de exemplu, în cazul urmăririi situației epidemiologice sau verificării diagnosticului, din mostrele menționate la litera (a) punctul (ii), și
                              
                                          (i)
                                       
                                       
                                          comunicând imediat rezultatele investigațiilor realizate Comisiei, statelor membre și laboratorului național/central interesat;
                                       
                                    
                                          (ii)
                                       
                                       
                                          determinând identitatea factorilor patogeni, după caz, în strânsă colaborare cu laboratoarele naționale de referință desemnate de Organizația Mondială pentru Sănătate Animală (OIE);
                                       
                                    
                        
                              (c)
                           
                           
                              constituind și actualizând o colecție de agenți patogeni și de surse ale acestora și o colecție de seruri specifice împotriva bolilor ecvideelor;
                           
                        
                              (d)
                           
                           
                              încredințându-i-se realizarea unui inventar al tehnicilor utilizate în prezent în diferitele laboratoare pentru:
                              
                                          (i)
                                       
                                       
                                          a propune teste standardizate și proceduri de testare sau seruri de referință pentru controlul intern al calității;
                                       
                                    
                                          (ii)
                                       
                                       
                                          a dezvolta noi proceduri de diagnosticare pentru a aduce un plus de siguranță importurilor de ecvidee și un plus de competitivitate exporturilor de ecvidee;
                                       
                                    
                        
                              (e)
                           
                           
                              oferind consiliere Comisiei în orice probleme privind bolile ecvideelor enumerate în anexa A la Directiva 90/426/CEE sau menționate în capitolul II secțiunea A din anexa D la Directiva 92/65/CEE sau în conformitate cu alte acte legislative comunitare referitoare la sănătatea animală; această sarcină include consiliere privind o posibilă vaccinare, cele mai adecvate teste sanitare solicitate pentru comercializare și la import sau privind evaluarea vaccinelor nou dezvoltate și întrebările referitoare la epidemiologia diferitelor boli ale ecvideelor.
                           
                        
            
                  2.
               
               
                  LCR sprijină laboratoarele naționale/centrale, în special:
                  
                              (a)
                           
                           
                              depozitând reactivii și echipamentele folosite pentru diagnosticul bolilor ecvideelor, și anume virusul sau agenții patogeni și/sau antigenii inactivați, serurile standardizate, liniile celulare și alți reactivi de referință, și aprovizionând laboratoarele naționale/centrale cu aceste produse;
                           
                        
                              (b)
                           
                           
                              colectând cunoștințe practice privind bolile ecvideelor, inclusiv bolile emergente, care să permită stabilirea unui diagnostic diferențial rapid;
                           
                        
                              (c)
                           
                           
                              promovând armonizarea diagnosticului și asigurând calitatea testelor din Comunitate prin organizarea și realizarea periodică de teste comparative și de exerciții de control extern al calității în domeniul diagnosticului bolilor ecvideelor la scară comunitară și comunicând rezultatele Comisiei, statelor membre și laboratoarelor naționale/centrale;
                           
                        
                              (d)
                           
                           
                              introducând treptat și apoi continuând realizarea testelor de aptitudini interlaboratoare;
                           
                        
                              (e)
                           
                           
                              efectuând studii și cercetări în vederea îmbunătățirii metodelor de combatere a bolii în colaborare cu laboratoarele naționale/centrale în conformitate cu programul său anual de activitate și propunând metode optime de diagnosticare și de stabilire a diagnosticului diferențial.
                           
                        
            
                  3.
               
               
                  LCR asigură informarea și perfecționarea profesională, în special:
                  
                              (a)
                           
                           
                              colectând date și informații privind metodele de diagnostic și diagnosticul diferențial utilizate în laboratoarele naționale/centrale și comunicând aceste informații Comisiei și statelor membre;
                           
                        
                              (b)
                           
                           
                              adoptând și punând în aplicare măsurile necesare pentru a asigura perfecționarea profesională a experților în domeniul diagnosticului de laborator în vederea armonizării tehnicilor de diagnostic;
                           
                        
                              (c)
                           
                           
                              informându-se cu privire la progresele realizate în domeniul epidemiologiei bolilor ecvideelor;
                           
                        
                              (d)
                           
                           
                              organizând o reuniune anuală în cadrul căreia reprezentanții laboratoarelor naționale/centrale să poată analiza tehnicile de diagnostic și progresul înregistrat în domeniul coordonării.
                           
                        
            
                  4.
               
               
                  De asemenea, LCR:
                  
                              (a)
                           
                           
                              realizează, prin consultări cu Comisia, experimente și teste pe teren în vederea ameliorării combaterii bolilor ecvideelor;
                           
                        
                              (b)
                           
                           
                              revizuiește, cu ocazia reuniunii anuale a laboratoarelor naționale/centrale de referință, cerințele standard de testare, stabilite în Manualul de Teste de Diagnostic și Vaccinuri pentru Animale Terestre al OIE;
                           
                        
                              (c)
                           
                           
                              asistă Comisia la revizuirea recomandărilor OIE (Codul Internațional de Sănătate a Animalelor Terestre și Manual de Teste de Diagnostic și Vaccinuri).